
138 DR 31.10.2011 

 
Akan tetapi di dalam kes-kes yang melibatkan majikan atau pengurus-

pengurus tertinggi di dalam majikan yang boleh mempengaruhi apa-apa keputusan 
yang dibuat oleh siasatan itu, ketua pengarah mempunyai kuasa untuk menjalankan 
siasatan secara sendiri oleh ketua pengarah. Kalau ada situasi di mana pihak yang 
membuat aduan itu tidak puas hati dengan tindakan yang dibuat oleh majikan itu, 
mereka boleh buat aduan kepada ketua pengarah dan ketua pengarah boleh membuat 
siasatan secara sendiri. Oleh itu, kawalan untuk memastikan hak pihak yang buat 
aduan itu, ia dikawal melalui beberapa langkah yang ada di dalam pindaan yang 
disebut itu dan ini adalah satu permulaan.  

Saya bersetuju dengan pandangan yang diberi oleh Ahli Yang Berhormat 
supaya mengadakan keperluan satu akta baru mungkin di dalam agensi kerajaan yang 
lain yang akan mengambil kira. Itu adalah satu perkara yang saya ingat ada 
dibincangkan oleh Kementerian Pembangunan Wanita contohnya. Melihat kepada apa 
yang akan dihasilkan daripada usaha mereka, mungkin pada suatu ketika satu akta 
baru akan wujud. Akan tetapi apa yang dibuat oleh Kementerian Sumber Manusia ialah 
di dalam skop Akta Kerja iaitu di antara perhubungan seorang majikan dan seorang 
pekerja.  

Lagi satu perkara yang dibangkitkan ialah tentang pindaan Akta Kerja, satu 
perkara yang hangat pada masa sekarang. Kita telah bincangkan ini selama lima jam 
semasa akta pindaan itu diluluskan. Saya tidak ada apa-apa pandangan baru. Cuma, 
saya mahu beritahu bahawa selepas akta telah diluluskan, saya telah mengadakan 
perbincangan, pertamanya dengan pihak MTUC dan keduanya dengan pihak majikan. 
Di dalam perbincangan itu saya telah menjelaskan kepada mereka lagi sekali tujuan 
membuat pindaan itu ialah untuk memberi perlindungan kepada pekerja seperti apa 
yang saya telah beritahu pada hari itu. Saya pun telah minta mereka, macam mana kita 
boleh bekerjasama untuk bergerak ke hadapan iaitu dengan mengambil kira perkara ini 
ada di dalam sistem kita yang ada pada masa sekarang.   

Tujuan kita ialah untuk memberi perlindungan kepada pekerja yang telah 
menghadapi penindasan, penderaan dan telah diabaikan pelbagai jenis kemudahan 
yang sepatutnya diberikan kepada mereka, dan apakah langkah-langkah yang 
sepatutnya dibuat oleh kerajaan. Tujuan murni kerajaan di dalam memerlukan mereka 
mendaftar diri ialah untuk memberi ruang untuk kerajaan bagi memantau mereka. 
Kalau ada keadaan di mana perkara-perkara seperti yang saya sebutkan itu sudah 
dilakukan, kerajaan boleh mengambil tindakan ke atas mereka. Macam mana kita boleh 
bergerak ke hadapan dengan menggunakan seksyen-seksyen yang ada contohnya 
seksyen 2A di mana ada bidang-bidang pekerjaan di mana kita boleh membuat satu 
peraturan, satu arahan bahawa tidak dibenarkan untuk mengadakan kerja-kerja kontrak 
dan macam mana kita boleh memastikan bahawa pembayaran-pembayaran mereka 
boleh dikawal dan perkara-perkara itu supaya sebagai satu pasukan di dalam suasana 
tripartisme. Isu yang ada pada masa ini boleh ditangani di dalam satu cara yang lebih 
baik, lebih berkesan demi kepentingan pekerja-pekerja. Ya, Yang Berhormat Kuala 
Langat. 

■2150 

Tuan Abdullah Sani Abdul Hamid [Kuala Langat]: Terima kasih Tuan Yang 
di-Pertua. Menteri, keluhan, rintihan, tangisan mereka ini ialah ketakutan yang akan 
berlaku kepada generasi yang akan datang. Menteri bicara tadi jelas bahawa pindaan 
di bawah seksyen 31 itu amat menggerunkan dan menakutkan. Menteri berkata tadi 
bahawa seksyen 2A itu kuasa pemantauan Menteri telah pun terlunas begitu lama 
daripada tahun 1955. Menteri mempunyai kekhuatiran yang berlakunya perhambaan, 
penjualan manusia moden berlaku di perladangan. Mengapa tidak di seksyen 2A itu 
diterima pakai, digunakan, difokuskan hanya pada perladangan dan tidak 
membenarkan ruang lingkup ini diberikan kepada syarikat-syarikat besar. Bila 
berlakunya demikian, akan berlaku fenomena iaitu penghijrahan kemasukan beramai-
ramai dan terpaksa diterima dan dijual beli manusia secara moden. 

Menteri, tanggal 3 November, saya telah beri amaran awal, semboyan telah 
berbunyi, perang telah pun diisytiharkan. Tanggal 3 November, tarikh pembentangan 
perlawanan perang antara pemerintah dengan pekerja. Menteri lesu membisu, tidak 
bicara sepatah haram. Jadi, apa yang saya nak tegaskan ialah Menteri tolong tarik 
sementara seksyen 31. Yang lain kita setuju. Tarik seksyen 31 kemudian kita bincang 
kemudian, gunakan 2A untuk buat pemantauan secara konsisten tanpa menganiayai. 



Akan tetapi di dalam kes-kes yang melibatkan majikan atau pengurus-. pengurus tertinggi di dalam majikan yang boleh mempengaruhi apa-apa keputusan yang dibuat oleh siasatan itu, ketua pengarah mempunyai kuasa untuk menjalankan siasatan secara sendiri oleh ketua pengarah. Kalau ada situasi di mana pihak yang membuat aduan itu tidak puas hati dengan tindakan yang dibuat oleh majikan itu, mereka boleh buat aduan kepada ketua pengarah dan ketua pengarah boleh membuat siasatan secara sendiri. Oleh itu, kawalan untuk memastikan hak pihak yang buat aduan itu, ia dikawal melalui beberapa langkah yang ada di dalam pindaan yang disebut itu dan ini adalah satu permulaan. Saya bersetuju dengan pandangan yang diberi oleh Ahli Yang Berhormat supaya mengadakan keperluan satu akta baru mungkin di dalam agensi kerajaan yang lain yang akan mengambil kira. Itu adalah satu perkara yang saya ingat ada dibincangkan oleh Kementerian Pembangunan Wanita contohnya. Melihat kepada apa yang akan dihasilkan daripada usaha mereka, mungkin pada suatu ketika satu akta baru akan wujud. Akan tetapi apa yang dibuat oleh Kementerian Sumber Manusia ialah di dalam skop Akta Kerja iaitu di antara perhubungan seorang majikan dan seorang pekerja. Lagi satu perkara yang dibangkitkan ialah tentang pindaan Akta Kerja, satu perkara yang hangat pada masa sekarang. Kita telah bincangkan ini selama lima jam semasa akta pindaan itu diluluskan. Saya tidak ada apa-apa pandangan baru. Cuma, saya mahu beritahu bahawa selepas akta telah diluluskan, saya telah mengadakan perbincangan, pertamanya dengan pihak MTUC dan keduanya dengan pihak majikan. Di dalam perbincangan itu saya telah menjelaskan kepada mereka lagi sekali tujuan membuat pindaan itu ialah untuk memberi perlindungan kepada pekerja seperti apa yang saya telah beritahu pada hari itu. Saya pun telah minta mereka, macam mana kita boleh bekerjasama untuk bergerak ke hadapan iaitu dengan mengambil kira perkara ini ada di dalam sistem kita yang ada pada masa sekarang. Tujuan kita ialah untuk memberi perlindungan kepada pekerja yang telah menghadapi penindasan, penderaan dan telah diabaikan pelbagai jenis kemudahan yang sepatutnya diberikan kepada mereka, dan apakah langkah-langkah yang sepatutnya dibuat oleh kerajaan. Tujuan murni kerajaan di dalam memerlukan mereka mendaftar diri ialah untuk memberi ruang untuk kerajaan bagi memantau mereka. Kalau ada keadaan di mana perkara-perkara seperti yang saya sebutkan itu sudah dilakukan, kerajaan boleh mengambil tindakan ke atas mereka. Macam mana kita boleh bergerak ke hadapan dengan menggunakan seksyen-seksyen yang ada contohnya seksyen 2A di mana ada bidang-bidang pekerjaan di mana kita boleh membuat satu peraturan, satu arahan bahawa tidak dibenarkan untuk mengadakan kerja-kerja kontrak dan macam mana kita boleh memastikan bahawa pembayaran-pembayaran mereka boleh dikawal dan perkara-perkara itu supaya sebagai satu pasukan di dalam suasana tripartisme. Isu yang ada pada masa ini boleh ditangani di dalam satu cara yang lebih baik, lebih berkesan demi kepentingan pekerja-pekerja. Ya, Yang Berhormat Kuala Langat. #2150. Tuan Abdullah Sani Abdul Hamid [Kuala Langat]: Terima kasih Tuan Yang di-Pertua. Menteri, keluhan, rintihan, tangisan mereka ini ialah ketakutan yang akan berlaku kepada generasi yang akan datang. Menteri bicara tadi jelas bahawa pindaan di bawah seksyen 31 itu amat menggerunkan dan menakutkan. Menteri berkata tadi bahawa seksyen 2A itu kuasa pemantauan Menteri telah pun terlunas begitu lama daripada tahun 1955. Menteri mempunyai kekhuatiran yang berlakunya perhambaan, penjualan manusia moden berlaku di perladangan. Mengapa tidak di seksyen 2A itu diterima pakai, digunakan, difokuskan hanya pada perladangan dan tidak membenarkan ruang lingkup ini diberikan kepada syarikat-syarikat besar. Bila berlakunya demikian, akan berlaku fenomena iaitu penghijrahan kemasukan beramai- ramai dan terpaksa diterima dan dijual beli manusia secara moden. Menteri, tanggal 3 November, saya telah beri amaran awal, semboyan telah berbunyi, perang telah pun diisytiharkan. Tanggal 3 November, tarikh pembentangan perlawanan perang antara pemerintah dengan pekerja. Menteri lesu membisu, tidak bicara sepatah haram. Jadi, apa yang saya nak tegaskan ialah Menteri tolong tarik sementara seksyen 31. Yang lain kita setuju. Tarik seksyen 31 kemudian kita bincang kemudian, gunakan 2A untuk buat pemantauan secara konsisten tanpa menganiayai.